open-index/open-wikipedia-markdown huggingface dataset:
Ludwig Radermacher

**Martin Ludwig RADERMACHER** (naskiĝinta la  en Siegburg, mortinta la  en Vieno) estis germana kaj aŭstra klasika filolgo kiu universitatprofesoris en Greifswald (1903–1906), Monastero (1906–1909) kaj Vieno (1909–1938).

## Vivo 
Estante fiilo de instruisto li frekventis prepargimnazion en Siegburg ĝis 1884 antaŭ iro al Apostel-gimnazio je Kolonjo. Post trapaso de la abiturienta ekzameno li studis germanistikon kaj klasikaj filologion. Inter la influhavaj instruistoj nombriĝis Wilhelm Wilmanns, Franz Bücheler kaj Hermann Usener. Krome gravis por li la skribaĵoj de la hajdelberga filologo Erwin Rohde. Post doktoriĝo en 1891 pri Eŭripido *(Observationes in Euripidem miscellae)* li trapasis al ŝtatan ekzameniĝon por gimnaziistruadrajteco.

Unue Radermacher deĵoris instruiste en Prüm. Jam altlernejo Hermann Usener invitis lin partopreni eldonprojekton pri Dionizo de Halikarnaso. Do Radermacher venis en 1895 asistantece al la Bonna universitato kie li habilitiĝis en 1897. Post kiam li ne sekvis vokiĝon al la Ĉernivca Universitato li iris en 1903 kiel eksterorda profesoro al la Universitato de Greifswald. Tie li ekkontaktis la historiiston Otto Seeck kies filinon Louise Ottilie li edzinigis en 1904. Aŭtune de 1906 la juna familio transloĝiĝis Monasteron kie li eklaboris eksterordprofesorece. Finfine li venis en 1909 Vienon kie li posteŭlis Theodor Gomperz.

Viene li laboris ĝismorte. En 1914 li iĝis koresponda, en 1915 vera membmro de la Aŭstria akademio de la sciencoj: tie li sekretariis inter 1918 kaj 1929 kaj ĉefsekretariis poste ĝis 1933. Inter la kolegaro viena troviĝis Hans von Arnim, Edmund Hauler, Heinrich Schenkl, Karl Mras kaj Johannes Mewaldt. Emeritiĝo iĝis en septembro 1936; tio necesis pro financaj kialoj. Tamen Radermacher ankoraŭ du jarojn docentis kaj dum la lastaj vivjaroj li tute dediĉis sin al esploradoj.

## Graveco 
Laŭ la reguloj de la *Bonna skolo* li laboris strikte surbaze de historio de la teksto. Radermacher elfaris eldonojn de la retorikisto Dionizo, Demetrio kaj Kvintiliano. Danke al elstaraj lingvokapabloj de la helena kaj la latina li liveris ankaŭ bonegajn komentadojn pri antikva poezio verkante ankaŭ pri la greka popularlingvo ĝis la kojnea. Multo el ili ĝis hodiaŭ ŝatatas kaj uzatas! Liaj paralelaj observoj de antikvaj mitioj kaj kristanaj legendoj (en kombinio kun etnologio) orientiĝon novan donis al primitologia esplorado de la tuta 20-a jarcento.

Honoritis li per honoraj doktorecoj fare de la Universitato de Glasgovo (jurscience, 1932) kaj de la Universitato de Ateno (filozofie, 1937). Ekde 1938 li estis koresponda membro de Brita Akademio.

## Referencoj 
## Literaturo 
* Albin Lesky: "Ludwig Radermacher †". Ĉe: *Anzeiger für die Altertumswissenschaft*. Band 5 (1952), kol. 193-194
* Walther Kraus: "Ludwig Radermacher †." Ĉe: *Gnomon*, 25/1953, p.&nbsp;205–207.
* Schwabl, Hans, "Radermacher, Ludwig". Ĉe: Neue Deutsche Biographie 21 (2003), p.&nbsp;92-93 (tie ĉi interrete)

## Eksteraj ligiloj 
* 

Kategorio:Germanaj klasikaj filologoj
Kategorio:Aŭstraj klasikaj filologoj
Kategorio:Germanaj pedagogoj
Kromia (IV) klorido

**Kromia (IV) klorido** aŭ **klorido de kromio (IV)** estas neorganika kombinaĵo apartenanta al la familio de la kloridoj, rezultanta el interagado de la **kromia (IV) oksido** kaj **klorida acido**. Kromia (IV) klorido estas ruĝo-violkolora gaso stabila ĉe alta temperaturo, solvebla en akvo, kiu malkomponiĝas sub media te peraturo. Kromia (IV) klorido prezentas kvar klorajn jonojn ligitajn al kromiatomo. Ĝi konsistas je 1 kromiatomo, 4 kloratomoj, kaj uzatas en kemiaj sintezoj.

La tokseco de la kromio dependas de la oksidiga stato, kromio (VI) estante pli toksa ol la trivalenta formo kromio (III). Krome, kromio (VI) estas la pli facile sorbita per enspiraj kaj buŝaj vojoj. Kromio (VI) estas malstabila substanco kaj reduktiĝas al kromio (IV), kromio (III), kaj finfine al kromio (II) per endogenaj substancoj tiel kiel ekzemple askorbato kaj glutationo kaj oni kredas ke la tokseco de la kromio povas rezulti en damaĝo al ĉelaj komponantoj dum ĉi tiu procezo (ekzemple tra la generacio de liberaj radikaloj).

## Reakcioj
### Reakcio 1
* Preparado de **kromia (IV) klorido** per traktado de **kromia (IV) klorido** kun **kloro**

 
### Reakcio 2
* Preparado de **kromia (IV) klorido** per traktado de **klorida acido** kun **kromio**:

 
### Reakcio 3
* Preparado de **kromia (IV) klorido** per reduktado de **kromia (III) klorido**:

 
### Reakcio 4
* Preparado de **kromia (III) hidroksido** per traktado de **kromia (IV) klorido** kun akvo:

### Reakcio 5
* Preparado de **kromia (IV) klorido** per traktado de **klorida acido** kun **kromio**:

## Vidu ankaŭ
* Kloridoj
* Kromia (II) klorido
* Kromia (III) klorido
* Kromia (VI) klorido

## Referencoj 
Kategorio:Kloridoj
Nathan Rosen

**Nathan ROSEN** (22a de Marto, 1909 – 18a de Decembro, 1995) estis uson-israela fizikisto fama pro sia studo pri la strukturo de la atomo de hidrogeno kaj sia laboro kun Albert Einstein kaj Boris Podolskij pri interplektitaj ondofunkcioj kaj la EPR paradokso. La ponto Einstein–Rosen, poste nomita vermotruo, estis teorio de Nathan Rosen. Ĝi estas solvo de la kampa ekvacioj de Einstein, kiun eltrovis Albert Einstein kaj Nathan Rosen en 1935 kombinante la ekvaciojn de nigra truo kaj tiuj de blanka truo. Ili montris, ke la «diametro» de la tunelo, kiu ligas la nigran kaj blankan truojn estas nula, do nek materio nek lumo povas trairi ĝin.

Einstein helpis Rosen pluigii sian karieron en fiziko per letero al Molotov en Sovetunio kio rezultis en provizora posteno dum kiu en 1937 Einstein kaj Rosen publikigis artikolon "On Gravitational Waves" (Pri gravitondoj) en kiu ili plue disvolvis la koncepton de faldita spac-tempo okazigita per rotaciaj cilindroj. En 1952 Rosen iĝis profesoro en Technion en Hajfo, Israelo, kaj restis en Hajfo farante esploradon ĝis sia morto en 1995.

## Notoj
Kategorio:Usonaj fizikistoj
Kategorio:Israelaj fizikistoj
Kategorio:Relativecoteoriistoj
Kategorio:Projekto Manhattan
Amreli

**Amreli,** laŭ guĝarata lingvo **અમરેલી,** laŭ hindia lingvo **अमरेली** estas urbego kaj municipo en Barato, en subŝtato Guĝarato, en la samnoma distrikto, kie ĝi estas ties sidejo.
eta|maldekstre|

## Demografio 
Amreli havis populacion de  en 2021 kun legopovo de 78%, kiu estas signife pli alta, ol la landa mezumo.

## Geografio 
Amreli situas sur ebenaĵo en meza parto de duoninsulo Katiavaro 128 metrojn super la marnivelo. Ĝasdan troviĝas 48, Gondal 61, Ĝetpur 65, Botad 78, Mahuva 79, Ĝunagad 80, Bhavnagar 98, Veraval 118, Porbandar 167, Surat 173, iama subŝtata ĉefurbo Ahmedabado 210, Vadodara 216, Mumbajo 338, tutlanda ĉefurbo Delhio 986, Kolkato 1769 kilometrojn (aere) https://www.distancefromto.net/.

## Historio 
Onidire en 534 post Kristo Amreli jam ekzistis sub nomo Anumanĝi, baldaŭ Amlik, Amravati kaj Girvanvalli, sed la mitologia nomo estis Amravali. Inter la restaĵoj de la praa urbo restis memorŝtonoj kaj du malnovaj temploj. La moderna Amreli originis el 1793. En la frua 19-a jarcento la urbeto evoluis multe. Dum naskiĝo de Barato en 1947 multe da homoj formigris al la alia nova najbara ŝtato Pakistano.

## Lingvoj 
En Amreli la oficiala lingvo estas la guĝarata, sed estas akceptata la ankaŭ angla kaj hindia.

## Religioj 
En Amreli plejparto de la populacio estas hinduoj, iomete muslimoj.

## Eduko 
En Amreli pri universitatoj informoj ne estis trovitaj.

## Klimato 
En Amreli jare pluvas averaĝe 562&nbsp;mm. Inter junio kaj septembro pli ofte pluvas pro la musonoj, sed inter decembro-aprilo praktike ne pluvas. La temperaturo varias averaĝe inter 20-34&nbsp;.

## Trafiko 
Amreli estas aligita al la landa fervoja reto. 6 vojoj kuras al la urbego. La mapo signas loke flughavenon, sed pri la funkcio informoj ne estis trovitaj.

## Vidindaĵoj 
* pluraj preĝejoj, plej ofte hinduaj
* palaco
* turo

## Fontoj 
* WikiTrans

## Referencoj 
Kategorio:Urboj de Barato
Kategorio:Urboj de Guĝarato
Nov-Monda Tapiŝo

La **Nov-Monda Tapiŝo** estis iam la plej granda kudrita brodaĵo en la mondo. Ĝi prezentas anglan koloniigon en Nordameriko, Gujano kaj Bermudo inter la jaroj 1583 kaj 1642, kiam la Angla enlanda milito komenciĝis.

Laboro komenciĝis sur la tapiŝo en 1980 kaj daŭris dudek jarojn. La tapiŝo estis ĉe la *British Empire and Commonwealth Museum* ĝis ties fermiĝo en 2013. Ĝi estas nun en la kolekto de la Bristola Urba Muzeo kaj Arta Galerio en tenado.

Kategorio:Arto en Unuiĝinta Reĝlando
Kategorio:Kulturo de Ameriko
Kategorio:Brodado
Translohr

**Translohr** estas sistemo de tramvojo sur pneŭoj (aŭ gvidata buso), origine evoluigita fare de Lohr Industrie en Francio kaj nun prizorgata de konsorcio de Alstom Transport kaj Strategic Investment Fund (FSI) kiel newTL, kiu transprenis la aktivecon de Lohr en 2012.

Ĝi estas uzata de Parizo kaj Clermont-Ferrand en Francio; Medellín en Kolombio; Tjanĝino kaj Ŝanhajo, en Ĉinio; Venecio-Mestre kaj Padovo en Italio. En junio 2012, Alstom Group kaj Strategic Investment Fund akiris Translohr por 35 milionoj da eŭroj.

## Bildgalerio 

Padova tram translohr.JPG|Translohr STE3 (Padovo)
Tramway VDF.JPG|Translohr STE3 (Parizo&nbsp;T5)
Translohr STE4 - 143.jpg|Translohr STE4 (Clermont-Ferrand)
Actv tram Venezia 07 2017 4160.jpg|Translohr STE4 (Venecio)
Translohr STE5 Medellín-Colombia.jpg|Translohr STE5 (Medellín)
57,900 T6 Vélizy Translohr n°621 par Cramos.JPG|Translohr STE6 (Parizo&nbsp;T6)
TranslohrGuideRail.svg|Gvidsistemo de Translohr
TVRGeleiding.png|Gvidsistemo de TVR

## Referencoj 
## Vidu ankaŭ 
* Trakbuso
* Bombardier TVR

## Eksteraj ligiloj 
*  (NTL)

Kategorio:Tramvojo
Josuo Marso

**Josuo Marso** () estas novzelanda esperantisto kaj neprofesia esperantista aktoro kaj kantisto (vidu June kaj Kune). Li kunfondis la Aotearoan Ligon de Esperantistoj Junaj (ALEJ) en septembro 2022. Li estas komitatano B en TEJO. Laŭ informo de la retejo *LinkedIn*, li en la 2020-aj jaroj vivas en Palmerston North, regiono Manawatū-Whanganui.

## Eksteraj ligiloj 
* virtuala kurso pri li el februaro 2023 de TEJO en la retejo *Ikso* kun portreta foto de li ()
* persona paĝo de li, kun plia foto, en la retejo *Facebook*
* 
* informeto pri li en la retejo *LinkedIn*

Kategorio:Novzelandaj esperantistoj
Steve Condos

'''''' estis usona dancisto. Li naskiĝis je la  en Pittsburgh kaj mortis je la  en Liono. aparte elstaris pri klakdanco - komence de la 1940-aj jaroj lia novspeca maniero klakdanci kreis tute novan stilon kiun li prezentis al spektantoj en vodevilo, kaj poste al la spektantoj de filmoj kaj teatroj.

## Referencoj 
Kategorio:Usonaj dancistoj
Verda Partio de Aotearoo Nov-Zelando

La **Verda Partio de Aotearoa Nov-Zelando** (*Maorie*: Rōpū Kākāriki o Aotearoa, Niu Tireni), ofte konata kiel la *Greens* (Verduloj), estas verda kaj maldekstra politika partio en Nov-Zelando. Kiel multaj verdaj partioj ĉirkaŭ la mondo, ĝi havas kvar organizajn kolonojn (nome ekologia saĝeco, socia justeco, bazdemokratio kaj senperforto). La ideologio de la partio kombinas ekologiismon kun maldekstraj kaj socialdemokrataj ekonomiaj politikoj, inkluzivanta put-financitajn kaj loke kontrolitajn publikajn servojn ene de la limigita de konstanta-ŝtata ekonomio. Internacie, ĝi estas filiiĝinta kun la Tutmondaj Verduloj.

[eta|Subtenantoj de Verdaj Partiaj en [Kristkirko en ĉeesta evento, 1-a de decembro 2012.]]

## Notoj 
Kategorio:Politikaj partioj fonditaj en 1990
Kategorio:Novzelandaj politikaj partioj
Kastelo Roita

La **kastelo Roita** (en hispana *Castillo de Roita*) estas en la municipo Sos del Rey Católico en la provinco Zaragozo, Aragono, Hispanio, kelkajn kilometrojn de la urbo laŭ arbarvojoj tre proksime al la urbo Petilla de Aragón. Ĝi apartenas al komarko Cinco Villas.

## Geografio 
La *kastelo Roita* estas proksimume 920 m super marnivelo sur pinto de monteto en la koro de la montoj "Roita" kaj kun larĝa vida domajno. Ĝi situas ĉirkaŭ ok kilometrojn en rekta linio oriente de Sos del Rey Católico, en belega natura medio, la intermonto Rinconera, regante imponan teritorion ĉe la limo kun la teritorio de la urbeto Petilla de Aragón en Navaro. 

Kvankam la loko estas atingita laŭ diversaj vojoj, de Sos del Rey Católico aŭ Petilla de Aragón, plej taŭga estas iri al Navardún kaj de tie supreniri al la kastelo Roita. 

Dum jardekoj meze de la 19-a jarcento ĝi estis granda biendomo posedata fare de la grafo Giraldelli. Elstaras la larĝa kaj densa arbaro de la bieno, de granda natura intereso. 

## Historio 
Oni havas la unuajn sciigojn pri ĉi tiu kastelo, kiam ĝi estis islama fortikaĵo. En majo 911, puna ekspedicio sub la komando de la kapo de Huesca Al-Tauil, en direkto al Pamplono, haltiĝis en Sierracastilla (la nuna Roita), kaj antaŭ la onidiro de atako de la reĝo Sancho Garcés la 1-a de Navaro, malorganiziĝis la ekspedicio, Al-Tauil fuĝis de la fortikaĵo kun kelkaj el la islamaj militistoj, la ceteraj loĝantoj, kiuj restis en la fortikaĵo estis poste venkitaj. 

La reĝo Sancho Garcés la 1-a de Navaro konkeris la kastelon, kaj de tie li atakis kaj venkis al Al-Tauil de Huesko en la jaro 911. Longtempe ĝi estis nomita per aliaj nomoj, kiel Çer Castiello aŭ Serracastilla, kvankam oni ne scias, kiam ĝi adoptis la nunan nomon. 

La aragona reĝo Ramiro la 1-a konfidis la kastelon de Roita al Lope Sangiz kaj Aznar Galindones (1036-1037) kaj poste donacis ĝin al sia edzino kune kun la kasteloj de Lobera kaj Atarés. 

## Priskribo 
Ĝia planto havas trapezan formon, ĝia plej longa flanko mezuras proksimume 25 metrojn. Du el tiuj flankoj, tiuj turniĝantaj al nordo kaj oriento, estas konstruitaj en masonaĵo kaj konverĝas en rondeta angulo, dum la aliaj du uzis *sillet*-masonaĵon kaj malmultaj restaĵoj restas. 

La kastelo Roita havas du turojn situantajn ĉe kontraŭaj anguloj, lasante spacon inter ilin por malgranda paradejo. La turo sur la orienta flanko estas kvadrata laŭplana, ĉirkaŭ 6 metrojn je flanko, kaj estas pli bone konservita. Ĝia interno estas organizita sur tri etaĝoj. Ĝi havas sagofendojn kaj ortangulan fenestron.

La alia turo estas de simila konstruo, sed havas falintan muron. La pordo komunikas kun granda ortangula ĉambro, je 18 je 5 metroj, kun pinta arka aliro kaj du ĝemelaj fenestroj. Ĝi konservas du aliajn pintajn arkojn sur la tegmento kaj la kelo. Malgraŭ ĝia stato de forlaso, oni ankoraŭ tre bone povas imagi, kia ĝi estis en sia glortempo. 

## Vidu ankaŭ 
* Aragona regioneto Cinco Villas. 

## Referencoj 
## Eksteraj ligiloj 
* Kastelo Roita - youtube - https://www.youtube.com/watch?v=JDNi-xdb754

Kategorio:Loĝlokoj de provinco Zaragozo
Kategorio:Historio de Aragono
Kromia (VI) klorido

**Kromia (VI) klorido** aŭ **heksaklorido de kromio** estas neorganika kombinaĵo apartenanta al la familio de la kloridoj, rezultanta el interagado de la **kromia hidroksido** kaj **klorida acido**. Kromia (VI) klorido estas nesolvebla kaj uzata en la produktado de kromiatoj (VI). Kromia (VI) klorido prezentas ses klorajn jonojn ligitajn al kromiatomo. Ĝi konsistas je 1 kromiatomo, 6 kloratomoj, kaj uzatas en kemiaj sintezoj.

Kiam kromia (VI) klorido varmiĝas ĝis malkomponado, tiam ĝi ellasas toksajn vaporojn de Kromio and kloridoj. Kromiaj (VI) kunmetaĵoj estas vaste uzataj en aplikoj kiuj inkludas: pigmento por tekstilaj tinkturfarboj (ekz. amonia dukromiato, kalia kromiato, natria kromiato), same kiel farboj, inkoj, kaj plastoj (ekz. plumba kromiato, zinka kromiato, baria kromiato, kalcia kromiato, kalia dukromiato, natria kromiato); korodaj inhibiciaĵoj (kromia trioksido, zinka kromiato, baria kromiato, kalcia kromiato, natria kromiato, stroncia kromiato); lignaj konservaĵoj (kromia trioksido); metalpretigo kaj kromia tegado (kromia trioksido, stroncia kromiato), kaj ledotanado (amonia dukromiato). Kromo (VI) povas ĉeesti kiel malpureco en portlanda cemento, kaj ĝi povas generiĝi kaj malaperi dum gisado, veldado, kaj tranĉado-operacioj (ekzemple, de rustorezista ŝtalo), eĉ se ĝi ne ĉeestis origine en sia sesvalenta stato.

## Reakcioj
### Reakcio 1
* Preparado de **Kromia (VI) klorido** per traktado de **kromia (VI) oksido peroksido** kun **baria klorido**

 
### Reakcio 2
* Preparado de **Kromia (VI) klorido** per traktado de **kloro** kun **kromio**:

 
### Reakcio 3
* Preparado de **Kromia (VI) klorido** per traktado de **kloro** kun **kromia (VI) klorido**:

 
### Reakcio 4
* Preparado de **kromiata (VI) acido** per hidrolizo de la **kromia (VI) klorido**:

 
### Reakcio 5
* Preparado de **kromia (VI) klorido** per traktado de **kloro** kun **kromia (III) klorido**:

 
## Vidu ankaŭ
* Kloridoj
* Kromia (II) klorido
* Kromia (III) klorido
* Kromia (IV) klorido

## Referencoj 
Kategorio:Kloridoj
Andrzej Sochacki

**Andrzej SOCHACKI** (naskiĝis la 1-an de majo 1955 en Złocieniec) estas pola esperantisto, fotisto, turisma aktivulo el Staszów, fondinto de Esperanta Klubo en Staszów. Sperta foto-amatoro kunlaboranta kun Esperantaj revuoj kaj eldonaĵoj. Multjara UEA-delegito. Aŭtoro de pluraj fotoekspozicioj.

## Esperanta agado
Esperanton li lernis en 1976 pere de koresponda kurso ĉe la Pola Esperanto-Asocio en Varsovio. En la jaroj 1987 - 2003 estis la ĉefa organizanto de la Esperantaj Tagoj de Staszów. En la jaroj 1995-1996 okazis sesioj de Internacia Akademio de Sciencoj. 

Lia unua Universala Kongreso estis en 1987 en Varsovio. Partoprenis en 77-a Universala Kongreso en Vieno en 1992, 101-a Universala Kongreso de Esperanto de 2016 en Nitra, Slovakio. Li estis ankaŭ LKK-ano de  la 94-a Universala Kongreso de Esperanto en 2009 en la pola urbo Bjalistoko. Li prifotis multajn Esperanto-eventojn. 

## Turisma agado
Li ŝategas sportumi, estas fervora biciklanto kaj kuristo. Kunlabore kun Pola Turisma Asocio kontribuas al turisma agado gvidante ekskursojn tra Sanktakruca montaro al vizitindaj lokoj. Partoprenis kaj kunorganizis multajn eventojn, interalie renkontiĝon de E-vojaĝantoj en Tatro-montaro apud la monto Poludnica kaj ĉeliman renkontiĝon de esperantistoj en Beskid-montaro sur la pinto Ĉantorio.

## Fontoj 
* Kongresa Libro 94-a Universala Kongreso de Esperanto, Bjalistoko 25 julio - 1 aŭgusto 2009

Kategorio:Polaj esperantistoj 
Kategorio:Polaj fotistoj
Alajos Keserű

**Alajos Keserű** [alajoŝ keŝerU], laŭ hungarlingve kutima nomordo **Keserű Alajos** estis hungara akvopilkisto (mezulo, avanulo), naĝisto, trifoja olimpiano, olimpika ĉampiono, trejnisto. Lia nomo estis en la sporta vivo *Keserű II.* (komprenu: Keserű la 2-a), lia pli aĝa frato estis Ferenc Keserű (Keserű I.).

 naskiĝis la  en Budapeŝto, li mortis la  en Budapeŝto.

## Biografio 
 en la sensporta vivo estis simpla oficisto, sed depost la aktiva sporto li estis ankaŭ trejnisto.

### Sporta kariero 
 konatiĝis pri la akvosportoj en ĉefurba sportklubo 1916, ekde la sekva jaro li apartenis al aliaj ĉefurbaj sportkluboj. Li estis hungara ĉampiono trifoje en naĝado en la jaroj 1921 kaj 1922, en akvopilkado sepfoje inter 1921-1935, dum li apartenis al la hungara nacia akvopilka teamo inter 1921–1935 73-foje. Li estis olimpiano en Hungario en la Somera Olimpiko 1924, Hungario en la Somera Olimpiko 1928 kaj Hungario en la Somera Olimpiko 1932 kun ora kaj arĝenta medaloj, krome en eŭropaj ĉampionumoj li estis la unua kvarfoje (1926-1934). Li finis sian aktivan sportan karieron en 1936, poste li estis trejnisto en Budapeŝto kaj Tatabánya.

## Fontoj 
* hungarlingva biografio kun foto
* hungarlingva biografio kun foto
* hungarlingva biografio kun foto

## Referencoj 
Kategorio:Hungaraj akvopilkistoj
Kategorio:Hungaraj olimpianoj
Kategorio:Hungaraj olimpikaj ĉampionoj
Kategorio:Hungaraj naĝistoj
Kategorio:Hungaraj trejnistoj
Kategorio:Budapeŝtanoj
EPR paradokso

La **paradokso de Einstein-Podolsky-Rosen**, **paradokso EPR**, *EPR-efiko* aŭ *EPR-eksperimento*, estas pensa eksperimento proponita de Albert Einstein, Boris Podolskij kaj Nathan Rosen en 1935. En artikolo de 1935 titolita "Can Quantum-Mechanical Description of Physical Reality be Considered Complete?", ili argumentis por la ekzistado de "elementoj de realo" kiuj ne estas parto de la kvantuma teorio, kaj spekulativis, ke estus eble konstrukcii teorion enhavantan ilin. Solvoj de la paradokso havas gravan rilaton kun la interpretado de kvantuma mekaniko.

## Notoj 
Kategorio:Fizikaj paradoksoj
Kategorio:Kvantummekaniko
Kategorio:Pensaj eksperimentoj
Rubidia klorido

**Rubidia klorido** aŭ **klorido de rubidio** estas neorganika kombinaĵo apartenanta al la familio de la kloridoj, rezultanta el interagado de la **rubidia hidroksido** kaj **klorida acido**. Rubidia klorido estas solvebla en akvo sed solvebla en alkoholoj kaj aliaj nepolaraj organikaj solvantoj. Rubidia klorido prezentas du klorajn jonojn ligitajn al rubidiatomo. Ĝi konsistas je 1 rubidiatomo, 3 kloratomoj, kaj uzatas en kemiaj sintezoj.

## Reakcioj 
### Reakcio 1 
* Preparado de **rubidia klorido** per traktado de **rubidia hidroksido** kun **klorida acido**

### Reakcio 2 
* Preparado de **rubidia klorido** per traktado de **klorida acido** kun **rubidia karbonato**:

### Reakcio 3 
* Preparado de **rubidia klorido** per traktado de **baria klorido** kun **rubidia sulfato**:

### Reakcio 4 
* Preparado de **rubidia klorido** per traktado de **kloro** kun **litio**:

## Vidu ankaŭ 
* Kloridoj

## Referencoj 
Kategorio:Kloridoj
Hans Gerstinger

**Hans GERSTINGER** (naskiĝinta la  en Zwettl-Großhaslau, mortinta la  en Graz) estis aŭstra klasika filologo kaj universitatprofesoro.

## Vivo 
Post frekvento de la gimnazio de Monaĥejo Melk li studis ĉe la Universitato de Vieno klasikan filologion, historion kaj germanistikon. Doktoriĝo sukcesis en 1912 kaj en 1913 li ricevis la gimnazian instruadrajtecon. Poste li deĵoris instruiste en Vieno. En 1914 li ekdeĵoris ĉe la Viena kortega biblioteko. Inter 1914 kaj 1918 li soldatis dum la Unua mondmilito, ekde 1923 li estis sekciestro de la papirusa kolekto de Aŭstria Nacia Biblioteko kaj en 1928 li habilitiĝis pri klasika filologio, bizanciaj studoj kaj papirusologio. Lia speciala esplorkampo estis papirusoj el la malfrugreka kaj bizancia epokoj. Estris li inter 1931 kaj 1936 la vienan manuskriptan kaj papirusan kolektojn. En 1934 li iĝis eksterorda profesoro ĉe la Viena altlernejo. Vokiĝojn Pragon kaj Insbrukon li ne sekvis. Ekde 1936 li membris ĉe la ekzamena komisionio por estontaj gimnaziinstruistoj por la urboj Vieno kaj Graz. Ekde 1945 li estris tie. En 1940 li iĝis orda profesoro ĉe la Universitato de Graz kie li dekanis en 1946/47 kaj rektoris en 1947/48. En 1949 li iĝis membro de la Aŭstria akademio de sciencoj. Ekde 1948 li estis estro de la Federacia instituto pri korpa ekzercado en Graz kaj ekde 1949 membro de la Aŭstria Arkeologia Instituto. Disĉiplo de li estis Hans Schmeja.

## Honoroj 
* 1954: Großes Silbernes Ehrenzeichen für Verdienste um die Republik Österreich
* 1971: *Wilhelm-Hartel-Preis* de Aŭstria akademio de sciencoj

## Verkoj 
* *Die griechische Buchmalerei*, du volumoj, 1926
* *Die Wiener Genesis*, 1931
* *Das Statutenbuch des Ordens vom Goldenen Vlies*, du volumoj, 1934
* *Der Wiener Dioskurides. Codex Vindobonensis medicus graecus 1 [de Aŭstria Nacia Biblioteko].* Eldonis Hans Gerstinger, vol. I: faksimilo, vol. II: komento. Graz 1970 (=Codices selecti phototypice impressi, 12).

## Referencoj 
## Literaturo 
* *DBE – Deutsche Biographische Enzyklopädie*. Dua eldono. Volumo 3 Einstein – Görner. Eldonis Rudolf Vierhaus. München: Saur, 2006. p.&nbsp;792.
* Hans Georg Gundel: „In memoriam Hans Gerstinger (1885–1971)“. Ĉe: *Archiv für Papyrusforschung undverwandte Gebiete*. Band 22/23 (1974), p.&nbsp;397–399.
* Alois Kernbauer: „Hans Gerstinger.“ Ĉe: *Das Fach Klassische Philologie an der Universität Graz vom Anfang des 19. Jahrhunderts bis zur Gegenwart*. Mit Beiträgen von Herbert H. Egglmaier, Walter Höflechner, Alois Kernbauer, Walter Primig, Peter G. Tropper, Franz-Anton Wallisch. Ĉe: *Beiträge und Materialien zur Geschichte der Wissenschaften in Österreich*. Eldonis Walter Höflechner (=Publikationen aus dem Archiv der Universität Graz, 11), Graz 1981, p.&nbsp;249–257.
* Teichl, Robert. *Österreicher der Gegenwart. Lexikon schöpferischer und schaffender Zeitgenossen*. Wien: Österreichische Staatsdruckerei, 1951, p.&nbsp;78.

## Eksteraj ligiloj 
* 
* AEIOU-leksikono

Kategorio:Aŭstraj klasikaj filologoj
Kategorio:Pedagogoj
Kategorio:Aŭstraj rektoroj
Kategorio:Aŭstraj profesoroj
Kategorio:Papirusologoj
Kategorio:Aŭstraj bizancistoj
Romanistan

[eta|[Flago de Romaoj, nacia simbolo de la Romaoj.]]
**Romanistan**, **Romastan** aŭ **Romanestan** estas nomoj de proponita lando por ciganoj. Kreo de tia ŝtato ankaŭ estis sugestita fare de la gvidantoj de Romani-partio en Norda Makedonio konata kiel la Partio por la Kompleta Emancipiĝo de Romaoj en la fruaj 1990-aj jaroj ĉe Šuto Orizari.,

## Notoj
Mod-movado

[eta|300px|Du mod-uloj de la 1960-aj jaroj sur modifita Lambretta [skotero.]]
**Mod**, el la vorto "modernista", estas subkulturo kiu startis en Londono kaj disvastiĝis tra tuta Granda Britio kaj aliloken, eventuale influante modojn kaj tendencojn en aliaj landoj, kaj tio pluas ankoraŭ nuntempe je pli malgranda skalo. Fokuse al muziko kaj modo, tiu subkulturo havas siajn radikojn en malgranda grupo de stilemaj junuloj de Londono fine de la 1950-aj jaroj kiuj estis termigitaj *modernists* ĉar ili aŭskultis "modernan" ĵazon.
Elementoj de la "mod" subkulturo estas modo (ofte tajlor-faritaj vestoj kaj tipaj helverdaj manteloj); muziko (kiel soulo, ritmenbluso, ska kaj ĉefe ĵazo) kaj motorskoteroj (kutime Lambretta aŭ Vespa). Meze de la 1960-aj jaroj, tiu subkulturo ekaŭskultis grupojn de *power* pop-rok kun tendenco al "mod", kiel the Who kaj Small Faces, post la pinto de la Mod-erao. La origina mod-vivmaniero estis asocia kun amfetamino-ĵazo kaj tutnokta dancado ĉe kluboj.

Dum la komencaj ĝis la mezaj 1960-aj jaroj, dum mod kreskiĝis kaj disvastiĝis tra tuta UR, kelkaj elementoj de la mod etoso ofte engaĝiĝis en anoncitaj tumultaj kvereloj kontraŭ membroj de la rivala subkulturo: nome la rokistoj. Tiu konflikto inter "mod"-uloj kaj rokistoj kondukis la sociologon Stanley Cohen uzi la terminon "morala paniko" en sia studo pri ambaŭ junularkulturoj, kiu ekzamenis la traktadon fare de la amaskomunikiloj de la tumultoj inter "mod"-uloj kaj rokistoj en la 1960-aj jaroj.

Ĉirkaŭ 1965, la konfliktoj inter"mod"-uloj kaj rokistoj dekadencis dum "mod"-uloj iom post iom alproksimiĝis al poparto kaj al psikedelo. Londono iĝis sinonimo de modo, muziko, kaj popkulturo en tiuj jaroj, periodo ofte referencata kiel "Swinging London". Dum tiu epoko, mod-modoj disvastiĝis al aliaj landoj kaj populariĝis en Usono kaj aliloke — dum mod estis konsiderita malpli kiel izolata subkulturo, sed simbola de la pli granda junularkulturo de la epoko.

Dum mod iĝis pli kosmopolita dum la periodo de "Swinging London", kelkaj mod-uloj el laborista klaso nome "street mods" (stratomoduloj) disiĝis, formante aliajn grupojn kiel eventuale iĝis konataj kiel razkapuloj aŭ *skinheads*. Estis mod-revivigo en Unuiĝinta Reĝlando fine de la 1970-aj jaroj, kiu klopodis kopii la "skoteran" periodon de aspektoj kaj stiloj de la komencaj al mezaj 1960-aj jaroj. Ĝi estis sekvita de simila mod-revivigo en Nordameriko en la komencaj 1980-aj jaroj, plej precize en Suda Kalifornio.

## Notoj 
## Eksteraj ligiloj 
* Revolution in Men' s Clothes: Mod Fashions from Britain are Making a Smash in the U.S., *Life* Magazine, 13 May. 1966, pg. 82-90 - Cover story about mod boom in America
* OnThisDay 4 April 1964 BBC Panorama Reported on Mods and Rockers. Can’t we all just get along

Kategorio:Junulara kulturo en Britio
Kategorio:Muzikaj subkulturoj
Alturas

''''* estas urbo de Usono. Ĝi situas en la subŝtato Kalifornio, en la okcidenta parto de Nordameriko, kaj estas la administra centro de la kantono Modoc. Laŭ la stato de la censo  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². 

La loknomo *Alturas* signifas en la hispana *Altaĵoj''.

## Vidu ankaŭ 
* la liston de kantonoj de Kalifornio.

## Eksteraj ligiloj 
*  ()

Kategorio:Urboj de Kalifornio
Lambretta

eta|dekstre|270px|Lambretta de 1966.
**Lambretta** estis linio de skoteroj produktitaj en Milano (Italio) ekde finaj 1940-aj jaroj fare de la kompanio Innocenti. Tiuj skoteroj estis disvolvigitaj de Ferdinando Innocenti, kiu enkondukis ilin en la merkato en 1946 por konkurenci kun la skoteroj Vespa de Piaggio. Oni fabrikis ilin ĝis 1971 kiam finiĝis la produktado en Italio, sed pluis en Hispanio fare de Lambretta Locomociones S.A. kaj en Barato fare de Scooters India Limited (SIL)). La nomo devenas de tiu de malgranda rivero, nome Lambro (ĉe Milano), proksime de la fabriko.

La «lambretta» estis fabrikita ankaŭ de Fenwick en Francio, NSU en Germanio, Serveta en Hispanio, API en Barato, Yulon en Tajvano, Pasco en Brazilo, Auteco en Kolombio kaj Siambretta en Argentino. Kun Vespa, ĝia eterna rivalo, ĝi estis ikono de la 1950-aj kaj 1960-aj jaroj kiam ĝi estis adoptita en Unuiĝinta Reĝlando fare de la junularkulturo de la mod-movado.

Kategorio:Motorciklaj firmaoj
Kategorio:Milano
Kategorio:Ekonomio de Italio
Natur-lingva prilaborado

**Naturlingva prilaborado**, mallongigite **NLP** (NLP ankaŭ kiel siglo de la respektiva anglalingva termino ***N**atural **L**anguage **P**rocessing*) aŭ, pli precize, **perkomputila naturlingva prilaborado** estas interfaka branĉo de lingvoscienco, komputado kaj artefarita intelekto pri la interagado inter komputiloj kaj homa lingvo: pli precize, pri tio, kiel apliki komputajn sistemojn kaj komputan lingvosciencon por prilabori kaj analizi grandajn kvantojn da informaĵoj formulitaj en natura lingvo. La celo estas, ke komputa sistemo kapablu "kompreni" la enhavon de dokumentoj, inkluzive de la kuntekstaj nuancoj de lingvaĵo ene de ili. Per tia teĥnologio eblas ekstrakti informojn kaj ideojn enhavatajn en la dokumentoj kaj, krome, kategoriigi kaj organizi la dokumentojn mem.

Kategorio:Komputila lingvistiko
Kategorio:Komputa lingvistiko
Kategorio:Parolrekonado
Kategorio:Artefarita intelekto
Bombardier TVR

**Bombardier TVR**, mallonge **TVR**, franca mallongigo de **Transport sur voie réservée**, "Transporto sur vojo rezervita", ankaŭ konata sub ĝia angla nomo **GLT** por **Guided light transit**, "Gvidata malpeza trafiko", estas la nomo de koncepto de duartika trolebuso kun mekanika gvidado per centra relo, kaj la rilata infrastrukturo, prezentita en 1985 de la belga fabrikisto "La Brugeoise et Nivelles", tiam filio je  de Bombardier Transport. La produktado de TVR estis ĉesigita *de facto* en 2002, pro manko de mendoj.

Nur du urboj akiris ĝin: Caen (de 2002 ĝis 2017) kaj Nancy (de 2000 ĝis 2023), indikita kiel Tramo sur pneŭoj.

## Bildgalerio 

Caen tramway and castle II.jpg|TVR en Caen
TVRGeleiding.png|Gvidsistemo de TVR
TranslohrGuideRail.svg|Gvidsistemo de Translohr

## Video 

TVR Caen 01.ogv|Video de tramo en Caen

## Vidu ankaŭ 
* Bombardier
* Tramtransporto en Caen (TVR)
* Tramtransporto en Nancy (TVR)
* Trakbuso
* Translohr

Kategorio:Fervojaj veturiloj de Bombardier
Kategorio:Tramvojo
Gábor Kis

**Gábor Kis** [kiŝ], laŭ hungarlingve kutima nomordo **Kis Gábor** estas hungara akvopilkisto, dufoja olimpiano, olimpika ĉampiono.

 naskiĝis la  en Budapeŝto.

## Biografio 
 maturiĝis kaj akiris licencon pri elektroinstrumentisto en mezlernejo en sia naskiĝurbo. Li ricevis premion en 2001.

### Sporta kariero 
 inter 1990-2019 estis akvopilkisto en pluraj sportkluboj, ankaŭ province. Li estis hungara ĉampiono sesfoje inter 2009-2017, dum li apartenis al la hungara nacia teamo inter 2002-2016 145-foje kun 87 goloj. Li estis olimpiano en Hungario en la Somera Olimpiko 2008 kaj Hungario en la Somera Olimpiko 2016 kun ora medalo, krome en mondĉampionumo li estis la dua en 2007. Li finis sian aktivan sportan karieron en 2019, poste li akiris sportan postenon province.

## Fontoj 
* oficiala paĝo
* hungarlingva biografio kun foto

## Referencoj 
Kategorio:Hungaraj akvopilkistoj
Kategorio:Hungaraj olimpianoj
Kategorio:Hungaraj olimpikaj ĉampionoj
Kategorio:Budapeŝtanoj
Walid Regragui

**Walid Regragui** (), realnome **Hoalid Regragui** (naskiĝis  en Corbeil-Essonnes, Francio), estas maroka profesia futbala trejnisto kaj iama ludanto, kiu ludis kiel dekstra defendanto. Li estas la ĉeftrejnisto de la Maroko nacia teamo. Li estis vaste laŭdita pro sia gvidado de la Maroka teamo post ilia venko en kvaronfinaloj de Futbala Mondpokalo 2022 kontraŭ Portugalio, en kiu Maroko fariĝis la unua afrika teamo kiu atingis Mondpokalan duonfinalon.

## Referencoj 
Kategorio:Maroka nacia teamo de futbalo
Kategorio:Marokaj futbalistoj
Kategorio:Trejnistoj de futbalo
TVR

**TVR** estas mallongigo de:

* **Bombardier TVR**, duartika trolebuso de Bombardier
* **Televiziunea Română (TVR)**, Rumana Televido
Ferenc Keserű

**Ferenc Keserű** [keŝerU], laŭ hungarlingve kutima nomordo **Keserű Ferenc** estis hungara akvopilkisto (avanulo), naĝisto, trifoja olimpiano, olimpika ĉampiono, trejnisto, arbitraciisto, oficisto. Lia nomo estis en la sporta vivo *Keserű I.* (komprenu: Keserű la 1-a), lia pli juna frato estis Alajos Keserű (Keserű II.).

 naskiĝis la  en Budapeŝto, li mortis la  en Budapeŝto.
  
## Biografio 
 maturiĝis en gimnazio en sia naskiĝurbo. Li akiris juran diplomon en Scienca Universitato Péter Pázmány en 1933. En la sensporta vivo li estis municipa oficisto, sed depost 1932 li estis ankaŭ trejnisto kaj arbitraciisto.

### Sporta kariero 
 jam naĝis kaj akvopilkis en ĉefurba sportklubo en 1916. Li ludis en Budapeŝto ĝis 1932 escepte 2 jarojn, tiam en Francio kaj Belgio li ludis. Li estis hungara ĉampiono kvarfoje en naĝado (1920-1923), en akvopilkado dufoje (1923, 1924), dum li apartenis al la hungara nacia akvopilka teamo inter 1921–1932 66-foje. Li estis olimpiano en Hungario en la Somera Olimpiko 1924, Hungario en la Somera Olimpiko 1928 kaj Hungario en la Somera Olimpiko 1932 kun ora kaj arĝenta medaloj, krome en eŭropaj ĉampionumoj li estis la unua trifoje (1926-1931). Li finis sian aktivan sportan karieron en 1932, poste li estis trejnisto ankaŭ eksterlande, krome longe arbitraciisto.

## Fontoj 
* hungarlingva biografio kun foto
* hungarlingva biografio kun foto
* hungarlingva biografio

## Referencoj 
Kategorio:Hungaraj akvopilkistoj
Kategorio:Hungaraj olimpianoj
Kategorio:Hungaraj olimpikaj ĉampionoj
Kategorio:Hungaraj naĝistoj
Kategorio:Hungaraj trejnistoj
Kategorio:Hungaraj arbitraciistoj
Kategorio:Budapeŝtanoj
Kategorio:Hungaraj oficistoj
The Young and the Restless

***La Junaj kaj la Maltrankvilaj*** aŭ ***Maltrankvila Junularo*** (angle ***The Young and the Restless***, kaj ofte mallongigita ***Y&R***) estas sapopero elsendita en Usono (sur la CBS televida-reto) kaj en multaj landoj ĉirkaŭ la mondo. Ĝi ekis en 1973 kaj estas unu el la markostampoj de la fruaj tagoj de kabla televido.

La serio estis kreita de William Joseph Bell (1927 - 2005) kaj lia edzino Lee Philip Bell en 1973, kiam komence ili pensis nomi ĝin "*La Jaroj de Senkulpeco*", sed sur la fono de aktualaĵoj en tiu epoko (la Vjetnama milito, la seksa revolucio), decidis prirezigni la nomon. La du ankaŭ kreis la fratinserion *The Bold and the Beautiful* (*La Aŭdacaj kaj la Belaj*) 14 jarojn poste. La tri infanoj de la paro estas implikitaj en la produktado de la du popularaj sapoperoj. Ilia filino Lorelei Bell aktoras dum pli ol dudek jaroj en "Restless Youth".

En la centro de la serio estas tri familioj, pli malpli grandaj - la Abbott, Newman kaj Chancellor familioj. La diversaj intrigoj rondiras ĉirkaŭ tiuj familioj kaj aliaj roluloj. Fakte, "Restless Youth" estas unu el la nuraj sapoperoj kiuj sukcese anstataŭigis la nukleajn familiojn kiuj origine situis ĉe la bazo de la intirgego - nome la Brooks kaj Foster familioj. Jill Abbott, membro de la Foster familio, estas la nura (permanenta) resto de tiu familio aktuale en la 2010-aj jaroj.

La ŝanĝo de aktoroj estas sufiĉe ofta, kiu estas kutima situacio en tre longdaŭraj sapoperoj. La rolulo de Jill Abbott estis rolita fare de kvar aktorinoj tra la sezonoj. La rolulo de Catherine Chancellor estas unu el la plej identigitaj kun la serio, ĉar ŝi estis interpretita de ununura aktorino ekde 1973 - Jean Cooper, la patrino de Corbin Branson kiu partoprenis la serion intermite. En 2003, la historio de la intrigo estis reverkita tiel ke iĝis konata ke Jill Abbott estas neniu krom la filino de Catherine - ŝia amara rivalo dum la plej multaj el la jaroj de la serio. Ankaŭ en 2010, la historio estis reverkita kiam estis rivelita ke fakte Catherine ne estis la patrino de Jill.

La rolulo de Anita Lawson estis ludita de Catherine Bach.

La intrigo temigas la romantikan aspekton de la vivo (am- kaj personaj rilatoj, geedziĝoj, perfidoj, eksedziĝoj, ktp.) kaj la komerca-ekonomia (provoj transpreni diversajn kompaniojn).

## Eksteraj ligiloj 
* 
* *La Juna kaj la Malpacienca* ĉe CBS Taga
* 
* *La Juna kaj la Malpacienca Ĉiutaga Recaps* 
* *La Juna kaj la Malpacienca* ĉe TVGN
* *La Juna kaj la Malpacienca* ĉe Yahoo! televido
* *La Juna kaj la Malpacienca* ĉe la W. Kanalo
* Plenaj epizodoj de *La Juna kaj la Malpacienca* Havebla nura al Usonaj spektantoj
* Ĝisfunde aŭdia intervjuo kun Eric Braeden (Dec 2007)
* *La Juna kaj la Malpacienca* Oficiala Fervorula Vikio ĉe CBSa Vikio

Kategorio:Anglalingvaj televidaj programoj
Kategorio:Usonaj televidaj serioj
Kategorio:Televidaj programoj de CBS
Kategorio:Televidaj serioj pri familioj
Kategorio:Televidaj serioj aperintaj en 1970-1979
Kategorio:Televidaj serioj aperintaj en 1980-1989
Kategorio:Televidaj serioj aperintaj en 1990-1999
Kategorio:Televidaj serioj aperintaj en 2000-2009
Kategorio:Televidaj serioj aperintaj en 2010-2019
La Rozkolora Pantero (televida serio)

**La Rozkolora Pantero** (angle: **The Pink Panther Show**) estas televida serio kiu estis produktita dum la 60-aj kaj 70-aj jaroj de la produktentreprenoj Mirisch Films kaj DePatie-Freleng Enterprises kaj estis origine elsendita inter la 16-a de septembro 1969 kaj la 2-a de septembro 1978 en la usona NBC televida reto, kaj inter la 9-a de septembro 1978 ĝis la 1-a de septembro 1979 en la ABC televida-reto. La rolulo de la Rozkolora Pantero estas bazita sur rolulo kiu origine aperis en la komencaj kaj fermaj listoj de la samnoma filmo *The Pink Panther* de 1963. La populareco de la animacia filmo generis serion de viglaj mallongaj filmetoj, entute 250 estis faritaj ĝis nun en kiuj ĉefrolas la Rozkolora Pantero.

La rolulo de la rozkolora pantero estas tre ligite asociita kun la fama saksofona melodio "The Pink Panther Theme" fare de Henry Mancini. Tiu melodio estas ludata en la fono de ĉiuj epizodoj de la serio.

## Intriga resumo 
La intrigo de la videoserio okazas en fikcia mondo kiu kelkfoje inklinas esti troe absurda kaj superreala kaj fokusiĝas al rozkolora pantero, trankvila kaj iomete indiferenta. En la plej multaj vidbendoj en la serio, la kontraŭulo de la Rozkolora Pantero estas malalta policisto kun liphararo.

Aldone al la silenta vigla versio de la Rozkolora Pantero, versio en kiu la roluloj parolas estis elsendita. Tiu versio havas novigan animacion kaj prezentis novajn rolulojn kiuj ne aperis en la komenca versio.

### Roluloj 
* **La Rozkolora Pantero:** La protagonisto. En la origina serio li ne parolas; sed oni scias, ke ĝi estas masklo; ĉar en epizodo aperas alia rozkolora panterino. La rozkolora panterino enamiĝas al la rozkolora pantero kaj ili forflugas.

* **S-rino Panterino:** The mother of the Pink Panther (Aperas en *Rocky Pink* , *Pet Pink Pebbles* , kaj *Pink in The Drink* , referenceita en *Sink Pink* , bildoj de ŝi povas esti viditaj en diversaj epizodoj de *Pink Panther and Pals* .)

* **Ovoviro:** Normale li estas la antagonisto de la rozkolora pantero kaj lia nomo estas nekonata. Li estas mallonga kaj senkolo, formita kiel ovo kun enorma nazo, kutime kun liphararo. Li estas kutime albino (sed en la lastaj epizodoj li havis normalan haŭton kaj en kelkaj li estis de aliaj koloroj, ankaŭ karakteroj similaj al li estis montritaj, kun aliaj haŭtokoloroj). Li estis kreita por Friz Freleng kiel karikaturo de li mem.

* **Pinky** : La majoratulo de la Rozkolora Pantero. Protagonisto de *La Infanoj de la Rozkolora Pantero* .
* **Panky** : La plej juna filo de la pantero.
* **La Inspektisto:** inspektisto de la franca Sûreté, kune kun serĝento Deux Deux estas la protagonistoj de *La Inspektisto*. Lia Konata Frazo al Dodo estas: " Ne diru Jes , diru Oui " 

## Eksteraj ligiloj 
* 
* The Pink Panther Show at the Big Cartoon DataBase
* Charles Brubaker DePatiede-Freleng Retejo

Kategorio:Anglalingvaj televidaj programoj
Kategorio:Usonaj animaciaj televidserioj
Kategorio:Televidaj serioj aperintaj en 1960-1969
Kategorio:Televidaj serioj aperintaj en 1970-1979
Kategorio:Fikciaj katoj
Auburn (Kalifornio)

'''''' estas urbo de Usono. Ĝi situas en la subŝtato Kalifornio, en la okcidenta parto de Nordameriko kaj estas la administra centro de la kantono Placer. Laŭ la stato de la censo  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². 

## Vidu ankaŭ 
* la liston de kantonoj de Kalifornio.

## Eksteraj ligiloj 
*  ()

Kategorio:Urboj de Kalifornio
Knots Landing

**Alteriĝo de Nodoj** (en la angla : **Knots Landing** ) estas daŭranta semajna sapopero - speca drama serialo kiu elsendiĝis en Usono sur la CBS televida-reto dum pinttempo ("Super Doap" aŭ "Prime-Time Soap") dum 14 sezonoj, inter 1979 kaj 1993 (Ne inkluzive de mini-serio kaj ne-intriga reunuiĝa specialaĵo kiuj estis elsenditaj poste).

En multaj landoj, la serio estas identigita kun la kabloelsendoj en iliaj fruaj jaroj, kaj akiris grandan popularecon. La serio estis kromverko (angle Spin-Off) al la serio *Dallas* kiu komencis sian elsendon en Usono unu jaron antaŭ la elsendo de "Knots Landing".

La ĉefheroo de la serio kiu ligis la du serioj estas nomata Gary Ewing, la meza frato de la Ewing-familio, kiuj estas la herooj de la serio *Dallas*. Tiel la herooj de ambaŭ serioj kutimis roli en gasotroloj en la fruaj jaroj de la serio.

## Intrigo 
La serio okazis en fikcia marborda antaŭurbo de Los-Anĝeleso en Suda Kalifornio, kaj sekvis la vivojn de kvar geedzaj paroj kiuj vivas en la antaŭurbo de la sama nomo, ĉe sakstrato. Kvankam la intenco de la kreintoj de la serio estis komence krei serion en la stilo de bildojn de geedzeca vivo, dramon traktantan interhomajn rilatojn, tamen la intrigoj de la serio formiĝis en pli sensacia maniero kaj inkludis seksperforton, murdon, kidnapon, atenco, drogkontrabando, kompaniaj intrigoj kaj krimaj esploroj. La serio havis la honoron esti unu el la serioj kiuj estis elsenditaj dum la pinta spektadtempo en Usono por la plej longa tempo, kaj fakte "entombigis" ĝiajn fratinojn en la ĝenro eble pro tio, ke ĝi estis pli realisma. La vidpunkto de la serio pri la usona meza klaso kaj antaŭurba vivo poste estis adoptita en usona televido. Eble la plej okulfrapa ekzemplo de tio estas la serio *Desperate Housewives*.

La serio estis kreita fare de scenejisto David Jacobs, en kunlaboro kun produktisto Michael Feilerman. Komence, Jacobs kaj Fellerman proponis la ideon de la serio al la CBS televida-reto, sed ĝi postulis "brilan sagaon", kaj Jacobs kreis *Dallas-n* por ĝi, tra la produktentrepreno de Lorimer. En lumo de la sukceso de Dallas, CBS petis al Jacobs krei Knots Landing ankaŭ, surbaze de la origina ideo kiun li elpensis. En 1997, la serioteamo reunuiĝis por krei du-partan televidfilmon nomitan "Knots Landing - Back to the Dead End". En 2005 ili venis kune por krei dokumentarion pri la serio nomita: "La Reunuiĝo de Nots Landing: Kune Denove".

## Eksteraj ligiloj 
* 
* KnotsLanding.net Oficiala Gvidilo al la Serio

Kategorio:Anglalingvaj televidaj programoj
Kategorio:Televidaj programoj de CBS
Kategorio:Usonaj televidaj serioj
Kategorio:Televidaj serioj aperintaj en 1980-1989
Wings (televida serio, 1990)

**Flugiloj**, en angla *Wings*, estas usona serikomedia televida. Tiu situacia komedio kreita fare de David Angell kun Crystal Bernard, Steven Weber, Rebecca Schull kaj David Schramm. Ĝi estis elsendita por ok sezonoj sur NBC de 19a de aprilo, 1990, ĝis 21a de majo, 1997 por totalo de 172 epizodoj.

## Historio 
Joe Hackett posedas malgrandan privatan aviadkompanion nomatan Sandpiper Air, kie li laborigas sian senzorgan fraton Brian kaj la perfektan eks-stevardinon Fay Cochran. La flughaveno estas servita samtempe fare de Aeromass, posedata fare de la cinika Roy Biggins, kiu serĉas elimini la konkuradon. Alia kunlaborantaro en la flughaveno inkludas la malbrilan mekanikiston Lowell Mather kaj la posedanton de la bufedo, la bela blondulino Helen Chappel, kiu estas  deinfanaĝa amiko de la Hackett-fratoj. Kun la paso de la tempo, la teamo estas pligrandigita fare de la persono de bela taksiisto el Italio, Antonio Scarpacci. La agado okazas plejparte en la fikcia Tom Nevers Field flughaveno en Nantucket, Masaĉuseco, kaj malpli ofte ĉe la hejmoj de la ĉeffiguroj.

## Eksteraj ligiloj 
* 
* http://www.airport-datumo.Com/aviadilo/N121PB.Html(http://www.airport-data.com/aircraft/N121PB.html)

Kategorio:Anglalingvaj televidaj programoj
Kategorio:Televidaj programoj de NBC
Kategorio:Usonaj televidaj serioj
Kategorio:Usonaj situaciaj komedioj
Kategorio:Televidaj serioj aperintaj en 1990-1999
Kantono Kings

La nomo **kantono Kings** povas aludi al
* Kantono Kings (Kalifornio), 
* kantono Reĝoj, , alinome Broklino
* kantono Real.
Karl Mras

**Karl MRAS** (naskiĝinta la  en Vieno, mortinta samloke la ) estis aŭstra klasika filologo.

## Vivo 
Estante filo de lernejestro li frekventis la gimnazion de la viena urbokvartalo Mariahilf antaŭ ol studi ĉe la Universitato de Vieno klasikan filologion, sanskriton kaj komparan lingvosciencon. Inter lia instruistaro nombriĝis Hans von Arnim, Edmund Hauler, Friedrich Marx kaj Karl Schenkl. Post ekzameniĝoj li deĵoris gimnazie. Universitatkarier-prepara estis studvojaĝo (eble danke al ŝtata stipendio) al Italujo, Grekujo kaj Malgranda Azio. Dume Mras kunigis multajn manuskriptojn de antikvaj verkistoj kio kvazaŭ fundamentis por liaj postaj tekstkritika kaj eldonista laboradoj. En 1912 li habilitiĝis pri la sofisto Luciano. Jaron post nomumiĝo je titolprofesoro li iĝis en 1921 eksterorda profesoro ĉe la Universitato de Graz.

En 1933 Mras revenis Vieno kiel orda profesoro kaj katedrestro pri klasika filologio. Estante akra kontraŭnaziulo li tuj post Anschluss retiriĝi devis kaj anstataŭigitis per Richard Meister koncerne pedagogikajn aferojn. Post la Dua mondmilito Mras remetitis en sian antaŭan taskaron pedagogika kaj filologia.

Liaj laboroj havigis al li multajn honorojn: en 1946 li nomumitis koresponda kaj en 1947 vera membro de la Viena akademio de la sciencoj, en 1956 koresponda membro de la GDR-akademio de la sciencoj. Ĝis 1953 li aktive docentis.

## Graveco 
Karakterize por liaj esploristaj kvalitoj estis ampleksa kono de la Grek-romia kulturo, de la gramatiko kaj metriko de la helena kaj de la latina kaj la profundaj scioj pri sekulara, kultura kaj religia kulturoj de la Mediteraneo.

Estante faktoto li okupiĝis pri ĉiuj epokoj literaturaj, precipe ankaŭ pri la eldono kaj komento de postklasikuloj. Inter la kristanismaj aŭtoroj li nove disponigis de Eŭzebo de Cezareo la verkon *Praeparatio evangelica* (1954–56). En 1960 li skribis novan antaŭparolon por la eldono de aĵoj de Hegesippus ĉe *Corpus Scriptorum Ecclesiasticorum Latinorum* (CSEL; fare Vincenzo Ussani, 1932). La nekristanaj verkistoj Luciano kaj Makrobio ankaŭ ĝuis pri novaj eldonoj kun traduko kaj komento el la manoj de Mras.

## Literaturo 
* nekrologo: *Jahrbuch der Deutschen Akademie der Wissenschaften zu Berlin* 1963, p.&nbsp;210–211.
* 
* Alois Kernbauer: *Karl Mras.* Ĉe: *Das Fach Klassische Philologie an der Universität Graz vom Anfang des 19. Jahrhunderts bis zur Gegenwart*. Mit Beiträgen von Herbert H. Egglmaier, Walter Höflechner, Alois Kernbauer, Walter Primig, Peter G. Tropper, Franz-Anton Wallisch. Ĉe: *Beiträge und Materialien zur Geschichte der Wissenschaften in Österreich*. Eldonis Walter Höflechner (=Publikationen aus dem Archiv der Universität Graz, 11), Graz 1981, p.&nbsp;213–225.

## Eksteraj ligiloj 
* 

Kategorio:Aŭstraj tradukistoj
Kategorio:Tradukistoj el la latina lingvo
Kategorio:Aŭstraj klasikaj filologoj
Kategorio:Aŭstraj pedagogoj
Kategorio:Aŭstraj profesoroj
Kategorio:Aŭstraj eldonistoj